Znamenskaja kirik (Dubrovitsõ)
Dubrovitsõ Jumalaema Ennusmärgi kirik (vene keeles Церковь Знамения Пресвятой Богородицы в Дубровицах) Dubrovitsõs ehk Dubrovitsõ Znamenskaja kirik on Jumalasünnitajale pühitsetud kirik Vene Õigeusu Kiriku Moskva metropoolia Podolski piiskopkonnas, arhitektuurimälestis 17. sajandist ja nn Golitsõnite baroki silmapaistev näide. Kiriku eesseisja on ülempreester Andrei Gritsõšin. Kirik asub Dubrovitsõ mõisas Podolski linnaosas Moskva oblastis, umbes 36 km kaugusel Moskva kesklinnast. Kirik on osa Dubrovitsõ mõisa arhitektuuriansamblist, mis kunagi kuulus Morozovite, Golitsõnite ja Dmitrievite-Mamonovite kuulsatele aadliperekondadele. Alates 1960. aastast kuulub Znamenskaja kirik koos Dubrovitsõ aadlimõisaga Venemaa kultuuripärandi nimistusse.